На Смаргоншчыне ўшаноўвалі пісьменніка Мар’яна Дуксу, якому споўнілася 78 гадоў. Святочныя мерапрыемствы прайшлі ў ДК вёскі Солы, дзе жыве Мар’ян Мікалаевіч. Віншавалі яго кіраўнікі раёна, работнікі культуры, аматары вершаў. Напісала пра гэта Ала Клемянок. Напярэдадні Дня беларускага пісьменства, які праходзіў у 2009 годзе ў Смаргоні, я пабываў у Солах, наведаў гасціннага Мар’яна Мікалаевіча. Мы елі на паэтавай кухні духмяныя восеньскія яблыкі ды разважалі пра стан нацыянальнай літаратуры.